1939—1945 — Япония: әҙерләү планына ярашлы 731-се Маньчжур отряды 3 мең кешегә ҡаршы сығырға тейеш була. Һынау өсөн — Монголияла һәм Китайҙа һуғыш операцияларында ҡулланыла. Шулай уҡ Хабаровск, Благовещен, Уссурийск, Чита райондарында ҡулланыу тураһында пландар әҙерләнә. Алынған мәғлүмәттәр, 731-се отряд хеҙмәткәрҙәрен эҙәрлекләүҙән һаҡлауға алмашҡа, АҠШ армияһының Форт-Детрик (Мэриленд штаты) бактериологик үҙәге эшкәртмәләре нигеҙенә һалына. Әммә һуғышта ҡулланыуҙың хәрби-стратегик һөҙөмтәһе бик түбән була: «Кореяла һәм Ҡытайҙа бактериологик һуғыш факттарын тикшереү буйынса Халыҡ-ара ғилми комиссия докладына» ярашлы (Пекин, 1952) 1940 йылдан 1945 йылға тиклем яһалма рәүештә таратылған түләмә сиренең ҡорбандары яҡынса 700 кеше тәшкил итә, йәғни әсирҙә ыҙаланып үлгәндәргә ҡарағанда ла аҙыраҡ булып сыға. Икенсе донъя һуғышы тамамланғандан һуң, 1945 йылда, Япон империяһының биологик һуғыш алып барыуы иҫбат ителһә лә, Япония тик 2002 йылдың 27 авгусында ғына биологик һуғыш алып барыуын рәсми рәүештә таный.